kardosdrur/scandi-wiki huggingface dataset:
Gang Starr

Gang Starr var en indflydelsesrig hiphop-gruppe fra Brooklyn i New York, der blev dannet af rapperen Guru og DJ Premier.

Historie 
Gruppens første album No More Mr. Nice Guy (1989) introducerede en ny lyd, der bestod af en blanding af jazz og hiphop, hvilket fx kom til udtryk på numrene "Manifest" og "Jazz Music". Albummets eksperimenterende lyd imponerede dog i første omgang hverken anmeldere eller lyttere.

I 1991 udkom albummet Step in the Arena, der med numrene "Just to Get a Rep" og "Step in the Arena" for alvor slog navnet Gang Starr fast i hiphopkredse. I 1992 udgav Gang Starr albummet Daily Operation, der blev en stor succes. Efter lang tids arbejde besluttede den dynamiske duo at holde en kort pause for at få tid til at arbejde på andre projekter. Guru udgav i 1993 albummet Jazzmatazz Vol. 1, hvor han førte ambitionen om at fusionere jazz og hiphop ud i livet sammen med en række gæsterappere. Jazzmatazz-projektet blev en stor succes med i alt fire udgivelser frem til 2007.

I 1994 kom Gang Starr stærkt tilbage med albummet Hard to Earn, der med sine antikommercielle tekster tog kraftig afstand fra den poppede rapmusik, hvilket bl.a. kom til udtryk på nummeret "Mass Appeal".

Dj-Premiers evner som producer blev for alvor anerkendt, da han i 1996 indledte et samarbejde med den kendte østkyst-rapper Nas, og singlen "Nas is like" vandt en grammy. 

Gruppens femte album Moment of Truth fra 1998 blev en stor kommerciel succes med en lang række hits, hvor den jazzinspirerede lyd var blevet udviklet til et højere niveau. Året efter udkom opsamlingsalbummet Full Clip: A decade of Gang Starr med 32 numre fra 1989-1999 og tre nye numre, heriblandt den nye single "Full Clip", der blev et stort hit.  

Efter fire års pause udgav Gang Starr comeback-albummet The Ownerz i 2003, der også blev en succes og indeholdt numre med gæstestjerner som bl.a. Fat Joe og Snoop Dogg.

Guru døde af kræft i 2010 efter længere tid i koma, mens DJ Premier fortsatte sin karriere som producer for bl.a. Christina Aguilera.

Diskografi 

No More Mr. Nice Guy (1989)
Step In the Arena (1991)
Daily Operation (1992)
Hard to Earn (1994)
Moment of Truth (1998)
The Ownerz (2003)

Eksterne henvisninger 

 
 

Musikgrupper fra USA
Duoer
Branchearbejdsmiljøråd

BrancheArbejdsmiljøRådene (BAR) var fra 1997-2016 en betegnelse for sammenslutningen af organisationer inden for specifikke brancher.
De erstattede de 12 Branchesikkerhedsråd (BSR) som i 20 år havde medvirket til at løse sikkerheds- og sundhedsspørgsmål inden for arbejdsmarkedets mange brancher.

BrancheArbejdsmiljøRådene bestod af repræsentanter fra både arbejdsgiver- og arbejdstagerorganisationer og havde til formål at understøtte arbejdsmiljøindsatsen inden for enkelte brancher.
I Danmark fandtes der 11 BrancheArbejdsmiljøRåd, som repræsenterede hver deres branche.

Den 1. januar 2017 blev de 11 BrancheArbejdsmiljøRåd erstattet af fem branchefællesskaber, som samlet udgør BrancheFællesskaberne for Arbejdsmiljø (BFA).

Eksterne kilder/henvisninger 
 På www.bfa-web.dk findes en fælles indgang til de fem BrancheFællesskaber for Arbejdsmiljø, i daglig omtale også kaldet BFA'erne.
 På Arbejdsmiljøweb.dk findes oplysninger om en række relevante emner inden for arbejdsmiljø.
 
 Arbejdstilsynet
 Det Nationale Forskningscenter for Arbejdsmiljø (NFA) 

Brancheforeninger i Danmark
Direkte dieselindsprøjtning

Direkte dieselindsprøjtning blev introduceret i 1991 på Fiat Croma, men fik dog først sit gennembrud efter 1993, hvor den blev introduceret i Volkswagen Golf og Passat. 

Princippet er, at brændstoffet sprøjtes direkte ind i forbrændingskammeret i stedet for et forkammer eller hvirvelkammer.

Som oftest er systemet kombineret med en turbolader og en intercooler.

De forskellige fabrikkers forkortelse for denne motortype 
TDI: Audi, Volkswagen, Seat, Škoda
HDi: Citroën, Peugeot
JTD: Fiat, Lancia, Alfa Romeo
TDCi: Ford, Jaguar
i-CDTI: Honda
CRDi: Kia, Hyundai
DITD: Mazda
CDI: Mercedes-Benz
CRD: Chrysler, Dodge
dCi: Renault, Nissan
CDTI: Opel
TiD: Saab
D-4D: Toyota

Se også 
Direkte benzinindsprøjtning

Eksterne henvisninger 
dieselmobilen.dk

Motorteknologi
WeSC

WeSC (som står for WE are the Superlative Conspiracy) eller WE er et svensk tøjmærke grundlagt i 1999, som hovedsageligt koncentrerer sig om den såkaldte skateboardingstil. Tøjmærket blev først for alvor populært, da WeSC begyndte at sponsorere svenske skatere og hiphop-grupper som Looptroop og Timbuktu, mod at de bar og reklamerede for deres tøj. I dag er deres varer meget populære, og har dannet mode i Sverige såvel som i Nordamerika, Østasien og resten af Europa. Foruden Sverige har WeSC stormagasiner i Tokyo, München, Beverly Hills og New York. Lige nu arbejder WeSC på at opnå større salg af varer i USA, idet forretningen i Sverige har nået toppen.

Eksterne henvisninger 
 WeSC's officielle side.

Tøjmærker
Beklædningsvirksomheder fra Sverige
Hjarvard

Hjarvard eller Hjartvar var en skånsk jarl i sagntiden. Han var gift med Skuld, der var halvsøster til danernes konge Rolf Krake. Ifølge Saxos Danmarkshistorie tilskyndede Skuld Hjarvard til at lægge en fælde for Rolf Krake; Rolf Krake blev dræbt, men snart efter mistede Hjarvard livet til den eneste overlevende fra Rolf Krakes hird ved festlighederne over den skånske sejr.

Jarlen Hovall kan være den samme person. Han boede på den gamle kystlinie på vestkysten af Bjære-halvøen i det nordvestlige Skåne, ved det sted der stadig i det 20 århundrede kaldes for Hovals sletten. Den strækker sig ned fra sydsiden af Hallandsåsen, ned til kystlinien. I Ranarpstrand finder man stadig i dag Hovalls havn. Der er også rejst en bautasten; Hovallsstenen, samt et antal gravhøje hvor en bærer hans navn (?) Fordelt ud på sletten finder man flere bautasten og gravhøje. Desuden er der også gamle bygninger på kysten, som kan dateres tilbage til jernalderen.

Kilder 

Personer fra vikingetiden
Tjek fødsels- og dødsår
Personer fra Skåne
Lars Boom

Lars Anthonius Johannes Boom (født 30. december 1985) er en tidligere professionel cycle cross og landevejscykelrytter som blev født i Vlijmen (Nord-Brabant) i Holland.

Ved VM i landevejscykling 2007 vandt han guld ved U23 enkeltstart. Året efter blev han verdensmester i seniorklassen i cyclo-cross.

Han vandt 5. etape i Tour de France i 2014, samme etape som Christopher Froome udgik af Touren.

Eksterne henvisninger 

Mandlige cykelryttere fra Nederlandene
Viking (firma)

Viking (eller Viking Life Saving Equipment) er en virksomhed, der laver forskelligt overlevelsesudstyr til skibe og off-shoreindustrien. Viking blev grundlagt i 1960af blandt andre Tage Sørensen (5. december 1915 - 17. maj 2016) og har hovedkvarter i Sædding i Esbjerg. Virksomheden beskæftiger over 2.800 mennesker over hele verden. Viking har 9 produktionsfaciliteter over hele verden. Produktionen foregår i bl.a. Danmark, Norge og Thailand. Vikings udstyr har været med til at redde over 4.000 liv.

I 2018 købte Viking den norske redningsbådsproducent Norsafe. Norsafe producerer blandt andet "free-fall" redningsbåde og "fast rescue" redningsbåde.

Produkter 

 
 Beskyttelsesdragt
 Branddragt
 Chute-system
 Evakueringssystem
 Evakueringsudstyr
 MOB-båd
 Overlevelsesdragt
 Pilotdragt
 Redningsdragt
 Redningsflåde
 Redningsudstyr
 Redningsvest
 Sikkerhedsudstyr

Eksterne henvisninger

Referencer 

Fremstillingsvirksomheder i Danmark
Virksomheder i Esbjerg
Etableret i 1960
Tryghedsvirksomheder i Danmark
Mikhail Ignatjev

Mikhail Ignatjev (  ; født 7. maj 1985) er en russisk tidligere professionel cykelrytter.

Eksterne henvisninger  

Mandlige cykelryttere fra Rusland
Sway

"Sway" er en sang fra det engelske rock ‘n’ roll band The Rolling Stones, der er udgivet på albummet Sticky Fingers fra 1971.

Officielt skrevet af Mick Jagger og Keith Richards er "Sway" den første sang, der blev indspillet af bandet på Stargroves. Det er en langsom bluessang, som mange tror, er en hyldest til venner og kammerat fra rock ’n’ roll livsstilen. Selvom sangen er krediteret Jagger/Richards, har Mick Taylor dog altid hævdet, at han skrev sangen sammen med Mick Jagger, ligesom Moonlight Mile fra samme album.

Sangen blev sunget, til stor overraskelse, på den engelske A Bigger Bang Tour i august 2006. 

Guns N' Roses har også optrådt med sangen på ved en håndfuld lejligheder gennem 2006, da Izzy Stradlin gæstede Axl Rose. Izzy var forsangeren under denne optræden.  

"Sway" er ofte spillet af Mick Taylor ved Taylors koncerter.

Eksterne henvisninger 
Officiel tekst
Se Rolling Stones ”Sway” fra 2006
Facts om ”Sway”
Tekst og info om ”Sway”

Rolling Stones-sange
Kristin Armstrong

Kristin Armstrong (født 11. august 1973) er en amerikansk professionel cykelrytter, som cykler for det professionelle cykelhold Cervelo. Hun forveksles ofte med Lance Armstrongs ekskone, hvis navn også er Kristin. Kristin Armstrong og Lance Armstrong er ikke i familie. Hun er tre gange OL-guldvinder (2008 Beijing, 2012 London og 2016 Rio de Janeiro).

Eksterne henvisninger 

Kvindelige cykelryttere fra USA
Personer fra Boise
Cykelryttere ved sommer-OL 2004
Cykelryttere ved sommer-OL 2008
Cykelryttere ved sommer-OL 2012
Cykelryttere ved sommer-OL 2016
Deltagere ved sommer-OL 2004
Deltagere for USA ved sommer-OL 2008
Deltagere for USA ved sommer-OL 2012
Deltagere for USA ved sommer-OL 2016
Olympiske mestre fra USA
Medaljevindere ved sommer-OL 2008
Medaljevindere ved sommer-OL 2012
Medaljevindere ved sommer-OL 2016
Rasmus Festersen

Rasmus Kanstrup Festersen (født den 26. august 1986) er en tidligere dansk professionel fodboldspiller, der senest spillede for Odense Boldklub. Hans primære position på banen er i det offensive spil som angriber eller offensiv midtbanespiller. Han stoppede sin fodboldkarriere i udgangen af 2018/2019-sæsonen. Derefter blev han PR- og kommunikationsdirektør i en software-virksomhed og efterfølgende kommerciel direktør og vicedirektør. 

Festersen er i dag ansvarlig for at tiltrække internationale investeringer og virksomheder til Odense som Investment Manager i Odense Kommune

Karriere

Silkeborg IF 
Efter et tre ugers træningsophold i Silkeborg IF i sommeren 2007 valgte klubben at skrive en fuldtidskontrakt med spilleren. Han debuterede for SIF på udebane mod Boldklubben Frem i Valby Idrætspark den 26. august 2007. Rasmus Festersen har tidligere spillet for Nørskovlund IF, Kjellerup IF.

FC Vestsjælland (2008-2012) 
Han blev i januar 2008 solgt videre til Slagelse Boldklub & Idrætsforening, der kort efter skiftede navn til FC Vestsjælland. Han stoppede i klubben i efter sæsonen 2011/12 for at studere og spille fodbold i Melbourne, Australien.

Oakleigh Cannons (2012-2013) 
Fra sommeren 2012 til udgangen af 2012 spillede Festersen for Oakleigh Cannons FC i den næstbedste australske række.

FC Vestsjælland (2013-2015) 
Efter opholdet i Australien vendte Festersen i januar 2013 tilbage til FC Vestsjælland, hvor han med 12 optrædender og 3 mål i foråret var med til at sikre klubbens første oprykning til Superligaen i sommeren 2013. I FC Vestsjællands første sæson i den bedste danske række lykkedes det Festersen at score fem mål, mens det blev til 10 mål i sæsonen 14/15. Han skiftede d. 3/7 2015 til Odense Boldklub.

Odense Boldklub (2015-2019) 
Odense Boldklub valgte at hente Rasmus Festersen i sommeren 2015 i en handel til en værdi på ca. 3 millioner kroner. 

Klubben meddelte i slutningen af januar 2019, at Festersen ved udgangen af 2018-19-sæsonen ville stoppe sin karriere.

Titler og hæder 
Rasmus Festersen blev af DR sporten og spillerforeningen kåret som Årets Profil i 2. division øst i 2008.

Eksterne henvisninger

Referencer 

Fodboldspillere fra Danmark
Fodboldspillere fra Silkeborg IF
Fodboldspillere fra FC Vestsjælland
Fodboldspillere fra Kjellerup IF
Fodboldspillere fra Odense Boldklub
Personer fra Kjellerup
Ribose

Ribose (systematisk navn (3R,4S,5R)-5-(Hydroxymethyl)tetrahydrofuran-2,3,4-triol) er et organisk molekyle, et kulhydrat og en aldopentose – et monosakkarid med fem carbonatomer, der kan danne en femleddet ring. Der er to stereoisomere former af ribose, men kun D-formen findes i naturen.

Biokemisk betydning 
D-ribose indgår bl.a. i nukleosider, nukleotider og RNA, og det afledte stof 2'-deoxyribose indgår i deoxynukleosider, deoxynukleotider og DNA.

Af andre biokemisk vigtige derivater af ribose er ATP, adenosintrifosfat, et trifosfatnukleotid som består af ribose bundet til en kæde af tre fosfater og til purinen adenin. ATP er det vigtigste energitransportmolekyle i levende celler. AMP, adenosinmonofosfat, og ADP, adenosindifosfat, er vigtige intermediære stoffer, og cAMP, cyklisk adenosinfosfat, og cGMP, cyklisk guanosinmonofosfat, er sekundære messenger-molekyler, som fører hormon-signaler videre til f.eks. cellekernen. NAD+ eller NADP nikotinamidadenindinukleotid, er et hjælpestof, et coenzym, for mange enzymer.

Biokemi
Oddvør Johansen

Oddvør Johansen (født 30. oktober 1941 i Tórshavn) er en en færøsk forfatterinde og organistinde ved Tórshavn Domkirke. I 2001 blev hun som den første kvinde og indtil nu (2013) den eneste færøske kvinde, som er blevet nomineret til Nordisk Råds litteraturpris. I januar 2015 modtog hun Sømdargáva landsins 2014, som er en årlig ydelse på 20.000 kr. resten af livet.

Biografi 
Oddvør er født i 1941 som datter af orgelbygger Verland Johansen og Ebba Restorff.
Faren var oprindelig møbeldesigner, men skiftede efter 50 år til orgelbygger og konstruerede 20 orgler til forskellige færøske kirker. Oddvør voksede op i et meget musikalsk hjem, hvilket også afspejlede sig i hendes senere forfatterskab. Efter skilsmisse fra hendes første ægteskabs, flyttede hun til Danmark med violinisten Kanny Sambleben, og den ene af to adoptonsbørn. Kanny Sambleben havde desuden allerede en datter, den senere berømte fløjtenist Michala Petri. I 1978 giftede Oddvør sig med Kanny Sambleben og sammen fik de yderligere to mere børn. I 1987 flyttede Oddvør med mand og børn tilbage til Færøerne.

Forfatterskab 
Oddvør Johansen debuterede som forfatterinde i 1982 med bogen Livets sommer, for hvilke hun vandt Færøernes litteraturpris. Det var en af de første færøske romaner skrevet af en kvinde, og er siden oversat til både dansk og svensk. I 1989 modtog hun en færøsk børnebogspris for bogen  Skip í eygsjón ("Skib i øjesyn") – en realistisk roman omhandlende perioden omkring starten på den 19. århundrede. I 2001 blev hun indstillet til Nordisk Råds litteraturpris med bogen - Í morgin er aftur ein dagur ("I morgen er endnu en dag"). I 2002 blev hun tildelt Færøernes litteraturpris for bogen Tá ið eg havi málað summarhúsið ("Når jeg har malet sommerhuset"), og i 2004 vandt hun med bogen Sebastians hús en romankonkurrence i forbindelse med en årlig kunstfestival holdt på Nordens Hus. Bogen er siden oversat til islandsk. Alle hendes bøger er skrevet i hånden .

Bibliografi 
 1982 – Lívsins summar (roman, Færøernes litteraturpris, 1983)
 1985 – dansk: Livets sommer
 1985 – svensk: Livets sommar
 1983 – Hundalív í Grindavági (børnebog)
 1988 – Skip í eygsjón (børnebog, illustreret af Olivur við Neyst, Tórshavns Byråds børnebogspris i 1988)
 1990 – Bella Katrina (novelle)
 1993 – Ein mamma er ein mamma (roman)
 1995 – Á káta horninum (novelle)
 1998 – Í morgin er aftur ein dagur (roman, nomineret til Nordisk Råds litteraturpris i 2001)
 2001 – Tá ið eg havi málað summarhúsið (Roman, Færøernes litteraturpris, 2002)
 2004 – Sebastians hús (roman)
 2005 – islandsk: Sebastianshús
 2006 – Úr køksvindeyganum (essays og noveller)
 2015 - Svanarnir syngja (noveller, erindringer og essays)

Referencer

Eksterne henvisninger 
 Biografi  
 Oplysninger om Oddvør Johansen på litteraturpriser.dk

Romanforfattere fra Færøerne
Børnebogsforfattere fra Færøerne
Novelleforfattere fra Færøerne
Kvindelige forfattere i det 20. århundrede
Kvindelige forfattere i det 21. århundrede
Nancy Cartwright

Nancy Cartwright (født 25. oktober 1957) er en amerikansk tegnefilmsdubber og skuespiller. Hun lægger stemme til Bart Simpson i den animerede og emmy-vindende tv-serie The Simpsons. Hun lagde også stemme til Rufus i den engelske  tv-serie om Kim Possible.

Eksterne henvisninger 

 

Skuespillere fra Ohio
Stemmer i The Simpsons
Emmy-vindere
Tegnefilmsdubbere fra USA
Scientologer
personer fra Dayton, Ohio
Alfredo Binda

Alfredo Binda (11. august 1902 i Cittiglio udenfor Varese – 1. januar 1986), var en italiensk cyeklrytter i 1920'erne og 30'erne. Han blev senere træner for Gino Bartali og Fausto Coppi.

Binda blev professionel i 1922 og fik sit gennembrud i 1925. Først vandt han Giro d'Italia og siden klassikeren Lombardiet Rundt, to cykelløb han dominerede i flere år fremover. Lombardiet Rundt vandt han fire gange (1925-1927 og 1931). Han vandt Giro d'Italia fem gange (1925, 1927-1929, 1933), noget som er rekord. Hans dominans i Giro'en var overvældende, han vandt totalt 41 etaper (en rekord som ikke blev slået før i 2003 af Mario Cipollini) og bar den rosa førertrøje i totalt 60 dage. I 1927 vandt han 12 af 15 etaper og i 1929 vandt han 8 etaper. Eftersom han var så overlegen blev han i 1930 tilbudt penge for at lade være med at stille op i Giro d'Italia. I stedet deltog han i Tour de France, hvor han vandt to etaper.

I verdensmesterskabet havde Binda også succes. Han vandt tre gange (1927, 1930 og 1932), en rekord som blev tangeret af belgierne Rik Van Steenbergen og Eddy Merckx, samt af spanieren Oscar Freire. Binda vandt også det italienske mesterskab (fire gange) og Milano-Sanremo (to gange).

Eksterne henvisninger

Mandlige cykelryttere fra Italien
Giro d'Italia-vindere
Verdensmestre i landevejsløb
Røde Wien

Røde Wien bruges som betegnelse for perioden fra 1918 til 1934 i Wien, hvor  socialdemokraterne, SPÖ, havde absolut flertal i bystyret.

Samfundsbetingelser 
Efter 1. verdenskrig og Donaumonarkiets sammenbrud, blev Østrig udnævnt til republik. Ved det første demokratiske valg den 4. maj 1919 vandt socialdemokraterne flertallet i Wien. Selvom de folkevalgte havde frie tøjler, stod de over for en svær opgave. Flygtningsstrømme fra det russisk besatte Galicien og andre områder, der tidligere havde hørt under Østrig-Ungarn samt løsladte soldater fik Wiens befolkning til at svulme op til mere end 2 millioner mennesker. Den krigbetingede inflation og valutareformen, hvor man gik fra den østrig-ungarske krone til Schilling belastede specielt lønmodtagerne.

I de overfyldte lejeboliger og interimistiske boliger med dårlige sanitetsforhold steg antallet af sygdomme som f.eks. tuberkulose, spansk syge og syfilis. Oveni den ekstreme bolignød kom høje arbejdsløshedstal.

Udskillelse af Wien 
Det socialdemokratisk dominerede kommuneråd forsøgte bl.a. at afhjælpe problemerne ved organisatorisk at adskille Wien fra det omgivende land. Gennem adskillelsen fra Niederösterreich 1921/1922 blev Wien en selvstændig delstat. Adskillelsen gjorde, at der kunne føres en særskilt politik i Wien.

Finanspolitik 
Socialdemokraterne indførte en ny skattelov. Indirekte skat blev ændret til direkte, og den indkomstafhængige skat blev ændret drastisk. På store privatbiler, hotelværelser og andre luksusgoder indførtes en luksusskat. Den nye bebyggelsesskat var ligeledes progressivt opbygget. Med disse massetiltag blev lavindkomsterne aflastede og højindkomsterne belastede. Trods alle ulykkesprofetier og økonomiske kriser kunne Wien procentuelt sænke arbejdsløsheden sammenlignet med resten af Østrig.

Wien
Østrigs politik
Capote (kappe)

Capote er en kappe af tykt nylon, der bruges af tyrefægteren i første akt af en tyrefægtning. Den er større, tungere og stivere end det mindre klæde – muletaen, som matadoren bruger i sidste akt af tyrefægtningen.

Kapper
Sportsbeklædning
Niels Clausen

Niels Clausen (død 15. december 1531 på Silkeborg Slot) var biskop i Århus Stift fra 1491-1520.

I 1489 kendes han som kannik i Roskilde. I 1491 blev han ved biskop Ejler Madsen Bølles tilbagetræden biskop i Aarhus. Som sådan indtog han en anset stilling og fuldførte Århus Domkirkes ombygning, navnlig udsmykningen af koret. Han forekommer af og til i tidens statsakter, og var fra omkring 1503-1516 lensmand ved Skanderborg Len med 10 tilliggende herreder. I 1520 resignerede han til fordel for Ove Bille mod at beholde Silkeborg Slot, som ejedes af Århus Stift og Hads Herred m.m. i forlening af Kronen. I 1523 deltog han tillige med Ove Bille i den frugtesløse mægling mellem Christian 2. og de jyske oprørere. Han har deltaget i udstedelsen af Frederik 1.s håndfæstninger, men synes i den følgende tid at have trukket sig tilbage fra det offentlige liv. Han døde på Silkeborg Slot 15. december 1531 og ligger begravet i Århus Domkirke.

Se også 
 Århus' bisperække

Kilder 

 

Biskopper over Århus Stift
Førreformatoriske katolske biskopper fra Danmark
Lensmænd fra Danmark
Danskere i 1400-tallet
Danskere i 1500-tallet
Guayaquil

Guayaquil er Ecuadors største by med 2,1 mio indbyggere (med forstæder 2,9 mio). Byen ligger ved Guayas-floden og har Ecuadors største havn. 

Guayaquil ligger 250 km fra hovedstaden Quito.

Se også 
 Aeropuerto Internacional José Joaquín de Olmedo – Guayaquils lufthavn

Etableret i 1538
Antiochos 4. af Seleukideriget

Antiochos 4. Epifanes (ca. 225 f.Kr. – 164 f.Kr.) var født i den makedonske herskerslægt og regerede en del af det hellenistiske rige. Han var søn af Antiochos 3. den Store og bror til Seleukos 4. Filopator. Antiochos besteg tronen efter Seleukos 4.'s død. Han havde været gidsel i Rom efter Apamea-freden i 188 f.Kr.. Antiochos drog fordel af den politiske situation og proklamerede sig som hersker sammen med en anden søn af Seleukos, spædbarnet Antiochos, som han fik myrdet nogen få år senere.

Af betydelige hændelser i hans styre er invasionen mod Egypten, som blev stoppet af trusler om romersk intervention, og det makkabæiske oprør. Han organiserede en hævnekspedition mod Jerusalem, som han ødelagde, og henrettede en mængde indbyggere på grusom vis. Nu begyndte jøderne en uafhængighedskrig under deres makkabæiske ledere med betydelig succes. De besejrede Antiochos' hær. Han blev rasende, men døde formentlig på vej mod slagmarken (164 f.Kr.). Han blev fulgt af sin spæde søn, Antiochos. 5 Eupator. 
Jødiske beretninger om det vellykkede oprør findes i makkabæerbøgerne, og sejren mindes i den jødiske højtid hanuka.

Antiochos' styre var den sidste storhedstid for riget, men var på en måde også dødsstødet. Fordi han havde tilranet sig tronen og ikke efterlod sig andre efterfølgere end en lille dreng, blev hans død fulgt af en ødelæggende arvefølgekrig.

Eksterne henvisninger 

 Livius.org

Personer i antikken
Regenter af Seleukiderriget
Irans Regenter
Israels historie
Easy listening

Easy listening er en type af popmusik og musik på radioformat, der dukkede frem i midten af det 20. århundrede udviklet af swing og big band-musik. Easy listening er musik bestående af iørefaldende melodier, bløde og tilbagelænede sange samt lejlighedsvist rytmer egnet til pardans. Genren inkluderer både instrumentalformer (ofte med lette instrumenter såsom Hammondorgel, "lush strings" eller ukulele); og sangformer med popsangere, såsom Barry Manilow, Harry Connick Jr., Frank Sinatra, Bing Crosby og Tom Jones. Musikere tilhørende genren exotica (for eksempel Les Baxter og Martin Denny) er ofte inkluderet i listen over easy listening-kunstnere.

Af nogen kaldes easy listening også muzak, men denne genre adskiller sig fra easy listening, idet den er produceret direkte til offentlige steder som supermarkeder og elevatorer. Easy listening består derfor generelt af flere elementer og kaldes ofte muzak af nedsættende grunde.

Musikgenrer